Държавен вестник, бр. 19, 2022 г., стр. 49

БРОЙ  19	
Д Ъ Р Ж А В Е Н  В Е С Т Н И К 	
СТР.  49  
10. изтеглящите колички се окомплектоват 
със светлинна мигаща сигнализация, която 
се включва при движение;
11. не се допуска влизането на хора в зоната 
на движение на изтегляща количка, вериж­
но-планкови транспортьори, работни маси с 
ремъчни транспортьори и ролкови пътища в 
работещ режим; при необходимост от отстра­
няване на технологични откази се ползват 
приспособления или се изключват машините 
чрез сигурно прекъсване на захранването.
Чл. 243. При механично обработване на 
изделия и заготовки от алуминиеви сплави:
1. циркулярите за рязане на алуминиеви 
профили се окомплектоват с локални сму­
кателни вентилационни уредби, които се 
включват заедно с включването на машината;
2. почистването на изделията и работните 
повърхности от алуминиеви стружки се из­
вършва чрез ръчно изчеткване; допустимо е 
почистването на изделията и работните по­
върхности с помощта на въздух под налягане, 
когато работниците ползват защитни очила 
и ръкавици, както и когато в работната зона 
няма външни лица;
3. циркулярните дискове трябва да са здрави, 
без пукнатини и деформации, без липсващи 
зъби, а неработната им част трябва да е из­
олирана в защитен кожух;
4. не се допуска пресягането с ръце в зоната 
на рязане при работещи машини.
Чл. 244. При складиране и временно съх­
ранение на заготовки за валцуване:
1. товарните единици, палетите и произ­
водствените опаковки, на които се поставят 
рулони с лента от алуминиева сплав или фо­
лио, се поставят устойчиво; при формиране 
на фигури от рулони се предприемат мерки 
за тяхното укрепване чрез поставяне на под­
ложки от подходящ материал;
2. когато товарните единици са поставени в 
близост до пътищата на движение на средства 
от вътрешнозаводския транспорт, се предпри­
емат организационни и технически мерки за 
предпазване на товарните единици от удар;
3. местата за временно съхранение на 
товарни единици с нагрети повърхности над 
55 °С се означават със знаци и табели за 
безопасност; 
4. складирането или временното съхранение 
на изделия или заготовки на фигури се осъ­
ществява по вътрешни правила и/или схеми, 
утвърдени от работодателя, при отчитане на 
специфичните условия на мястото на съхра­
нение и характеристиките на съответното 
изделие или заготовка.
Чл. 245. При работа с технологични линии 
за валцуване и листообработване на валцовите 
изделия и заготовки от алуминиеви сплави:
1. съоръженията за валцуване на ленти от 
алуминиеви сплави трябва да отговарят на 
минималните изисквания за осигуряване на 
здравословни и безопасни условия на труд; 
2. монтирането, демонтирането, изменени­
ята, настройването, поддържането и ремонтът 
на валцовите агрегати (станове) и прилежащо­
то оборудване се извършват от компетентни 
и определени за съответните дейности лица;
3. всички приспособления, части, агрегати 
и други товари с тегло над 16 kg се пренасят 
с помощта на повдигателни съоръжения и 
товарозахващащи приспособления при спаз­
ване на приложимите нормативни изисквания 
за безопасната експлоатация и техническия 
надзор на повдигателни съоръжения;
4. управлението на валцовите станове се 
осъществява от табла и пултове за управление, 
разположени на места, които:
а) са защитени от удар от движещо се 
самоходно оборудване;
б) позволяват на работещите безопасно да 
се евакуират в случай на опасност;
в) не са разположени по обичайния път на 
преместване на товари с помощта на повди­
гателни съоръжения;
г) позволяват на оператора да се увери, че 
в опасните зони няма хора;
5. при невъзможност да се осигури види­
мост от мястото на управление на работното 
оборудване до всички опасни зони:
а) се осигурява автоматично подаване на 
предпазен звуков и/или видим сигнал преди 
пускане и спиране на валцовата линия, така 
че експонираните работещи да имат време 
или средства да избегнат опасностите;
б) се изгражда сигнална система, посред­
ством която се подава навременна информа­
ция на работещите за режимите на работа, 
свързана с тяхната безопасност;
6. пултовете и таблата за управление, 
разположени в непосредствена близост до 
валцовите станове, се монтират в кабини 
или се оборудват със защитни екрани, които 
предпазват работещите в случай на запалване 
на валцово масло или хидравлична течност;
7. органите за управление (включване, 
изключване, избор на режими и т.н.) трябва 
да са ясно различими; препоръчително е 
бутоните, ръкохватките, пакетните ключове 
и други да се дублират със светлинни инди­
катори, които да дават информация за това 
дали съответната система е в работещ режим, 
или е изключена; 
8. командните пултове и табла се оборудват 
с аварийни устройства, които могат да спрат 
безопасно цялото работно оборудване или не­
гова определена част; аварийни устройства се 
монтират и в места, отдалечени от команден 
пулт или табло, когато: 
а) операторът работи в места, отдалечени 
от устройството за аварийно спиране, мон­
тирано на командното табло;
б) линията за валцуване се обслужва от 
двама или повече работници и са налице работ­
ни места, където операторът няма видимост;